-218-

**Zápisnica**

**z 20. pracovného zasadnutia Obecného zastupiteľstva**

**v Kráľovej nad Váhom**

**dňa 14. júna 2017**

**Prítomní:**

|  |  |
| --- | --- |
| **Starosta obce:** | RNDr. Ferenc Bergendi |
| **Poslanci OZ:** | Mgr. Hajnalka Oláh |
|  | Ing. Imrich Kovács  Ing. Eliška Vargová  Ondrej Kožuch  Ing. Štefan Vincze |
|  | Bc. Tibor Vincze |
|  | Atila Forró  Ing. Kristián Morovič |
|  |  |
| **Referentky OcÚ :** | Bc. Erika Šmátralová |
|  |  |
| **Hlavný kontrolór:** | Štefan Bencze |
| **Hostia:** | Róbert Andráši  Ing. Arpád Beneš |

Zasadnutie otvoril starosta obce RNDr. Ferenc Bergendi, ktorý privítal prítomných a konštatoval, že všetci poslanci OZ boli na zasadnutie pozvaní osobne rozoslanými pozvánkami zo dňa 12.6.2017, nakoľko namiesto plánovaného zasadnutia OZ sa rozhodol zvolať zasadnutie finančnej komisie na prerokovanie/vydiskutovanie predložených materiálov. Uviedol, že poslanec OZ, Ing. Ladislav Adamkó nahlásil neprítomnosť z dôvodu pracovného zaneprázdnenia.

Priebeh rokovania je nahrávaný a napálený na DVD, čo tvorí prílohu zápisnice.

**1. Otvorenie zasadnutia, určenie overovateľov a zapisovateľa zápisnice**

a) Za overovateľov zápisnice boli navrhnutí poslanci OZ: Ing. Kristián Morovič

Atila Forró

**Návrh na určenie overovateľov zápisnice poslanci OZ v Kráľovej nad Váhom**

**s c h v á l i l i**

**uznesením číslo 29a/2017-OZ**

*Prezentácia: 7 poslancov OZ*

*Za schválenie overovateľov zápisnice hlasovalo 7 poslancov OZ: Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Ing. Kristián Morovič, Atila Forró*

b) Za zapisovateľku bola navrhnutá referentka OcÚ, Bc. Erika Šmátralová

**Návrh na určenie zapisovateľky zápisnice poslanci OZ v Kráľovej nad Váhom**

**s c h v á l i l i**

**uznesením číslo 29b/2017-OZ**

-219-

*Prezentácia: 7 poslancov OZ*

*Za schválenie zapisovateľa zápisnice hlasovalo 7 poslancov OZ: Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Ing. Kristián Morovič, Atila Forró*

**2. Návrh na schválenie programu zasadnutia obecného zastupiteľstva**

Poslancom bola doručená pozvánka na zasadnutie obecného zastupiteľstva obsahujúca návrh programu zasadnutia. Návrh programu predniesol starosta obce RNDr. Ferenc Bergendi

1. Otvorenie zasadnutia obecného zastupiteľstva, určenie overovateľov a zapisovateľa zápisnice
2. Návrh na schválenie programu schôdze obecného zastupiteľstva
3. Informácia o plnení uznesení z predchádzajúceho zasadnutia OZ
4. Prerokovanie návrhu rozdelenia hospodárskeho výsledku za rok 2015
5. Prerokovanie návrhu záverečného účtu obce za rok 2016 – Odborné stanovisko hlavného kontrolóra k záverečnému účtu Obce Kráľová nad Váhom za rok 2016 + návrh na uznesenie
6. Prerokovanie návrhu rozpočtu obce na roky 2017 – 2019
7. Kúpna zmluva – obchvat Šaľa
8. Výzva na uplatnenie predkupného práva
9. Žiadosť o prenájom pozemkov
10. Záver

Starosta obce sa nakoniec opýtal, či má niekto ešte návrh na doplnenie, alebo pripomienky k programu.

**Ing. Eliška Vargová, poslankyňa OZ** – navrhla výzvu na uplatnenie predkupného práva prerokovať pred rozpočtom obce

*Na zasadnutie obecného zastupiteľstva sa dostavil Ing. Arpád Beneš*

**RNDr. Ferenc Bergendi, starosta obce** – navrhol po bode informácie o plnení uznesení prerokovať kúpnu zmluvy – obchvat Šaľa vzhľadom na to, že tu máme hosťa, ktorý prišiel kvôli informáciám ohľadom rozhodnutia obecného zastupiteľstva v predmetnej veci

Po návrhoch poslanci OZ prijali:

**Uznesenie číslo: 30/2017-OZ**

**Obecné zastupiteľstvo v Kráľovej nad Váhom**

**s c h v á l i l o**

**program zasadnutia obecného zastupiteľstva.**

*Prezentácia: 7 poslancov OZ*

*Za schválenie programu hlasovalo 7 poslancov OZ: Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Ing. Kristián Morovič, Atila Forró*

1. **Informácia o plnení uznesení z predchádzajúceho zasadnutia OZ**

Kontrolór obce, Štefan Bencze v krátkosti informoval prítomných o výsledku kontroly plnenie uznesení z minulého zasadnutia obecného zastupiteľstva. Správa bola doručená aj poslancom OZ. Vyzdvihol hlavne priebežne plnené uznesenia:

* č. 36/2016-OZ – G. Szabová bola vyzvaná na uzatvorenie kúpnej zmluvy – a podľa prísľubu dôjde k podpisu zmluvy v mesiaci august 2017;
* č. 26/2017-OZ – návrh VZN o dotáciách z rozpočtu obce prepracovať a prerokovať v komisií školstva, kultúry, sociálnych vecí a informovanosti. Na návrh predsedníčky komisie za

-220-

prepracovanie návrhu VZN je zodpovedný referent sociálnych vecí a po jeho prepracovaní predloží predsedníčke komisie na prerokovanie v komisií.

**Ing. Eliška Vargová, poslankyňa OZ** – sa informovala ohľadom nesplneného uznesenie č. 101/2015-OZ – aktualizácia Zásad hospodárenie a nakladania s majetkom obce – kedy môže obecné zastupiteľstvo očakávať predloženie aktualizovaného návrhu zásad hospodárenia

**RNDr. Ferenc Bergendi, starosta obce** - budeme sa snažiť a dáme si záväzok, že na nasledujúce zasadnutie OZ bude predložený aktualizovaný návrh

Po prerokovaní poslanci OZ prijali:

**Uznesenie číslo: 31/2017-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**správu o kontrole plnenia uznesení z 19. zasadnutia Obecného zastupiteľstva v Kráľovej nad Váhom konaného dňa 10. mája 2017**

*Prezentácia: 7 poslancov OZ*

*Správu brali na vedomie 7 poslanci OZ: Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Ing. Kristián Morovič, Atila Forró*

1. **Kúpna zmluva – obchvat Šaľa**

V súvislosti s výstavbou stavby „Cesta I/75 Šaľa– obchvat“ príde k trvalému záberu z pozemkov aj v katastrálnom území Kráľová nad Váhom, ktorých je obec spolu-/vlastníkom. Pre účel majetkovej prípravy uvedenej stavby Slovenská správa ciest Bratislava predložila návrh kúpnej zmluvy, fotokópiu prehľadu situácie, LV, časti geometrického plánu a znalecký posudok.

***Na zasadnutie obecného zastupiteľstva sa dostavil poslanec OZ, Bc. Tibor Vincze***

**RNDr. Ferenc Bergendi, starosta obce** – k predmetnej veci dodal: problematiku potreby riešenia obchvatu Mesta Šaľa si uvedomuje,  navrhovaným predmetom kúpnej zmluvy sa stotožňuje a nemá problém predložený návrh aj podpísať. Zarážajúce však je čo uvádza SSC BA v liste citoval: „Vopred Vás však chceme upozorniť, že cenu za odpredávané pozemky nemožno zmeniť, nakoľko SSC IVSC BA je rozpočtová organizácia a pri oceňovaní nehnuteľností, pozemkov musí postupovať v súlade s Vyhláškou Ministerstva spravodlivosti č. 492/2004 Z. z. v znení neskorších predpisov. Všeobecnú hodnotu pozemkov podľa uvedenej vyhlášky stanovil znalec Ing. Monika Švecová znaleckým posudkom č. 13/2017 vyhotoveným dňa 01.05.2017“.

Má výhrady voči všeobecnej hodnote pozemkov stanovených týmto  znaleckým posudkom a to:

* cena podľa posudku je stanovená na 15,98 €/m², čo je nekorektné, lebo pozemky na tie isté účely v Šali SSC BA vykupuje za 19,96 €/m²;
* prečo znalkyňa východiskovú hodnotu pozemkov stanovila z všeobecnej hodnoty majetku krajského mesta Nitra;
* ak vyhláška č. 469/2004 Z. z. stanovuje hornú hranicu východiskovej všeobecnej hodnoty majetku vo výške 60% (15,94€/m²), prečo znalkyňa používa 55 %, čo automaticky z možnej východiskovej hodnoty spôsobuje stratu predávajúcemu 1,30 €/m²;
* z predloženého výňatku znaleckého posudku jednoznačne nevyplýva, že by koeficient povyšujúcich faktorov bol zohľadnený vo východiskovej hodnote, alebo v predchádzajúcich koeficientoch a pritom Územným plánom VÚC, ÚP Obce Kráľová nad Váhom, ako i rozhodnutím o umiestnení líniovej stavby, vydaným Mestom Šaľa, bolo pozemkom určené

-221-

vyššie využitie, než na aké slúžia v súčasnosti. Koeficient povyšujúcich faktorov s priradenou hodnotou 1,01 – 3,00 má podstatný vplyv na výslednú hodnotu koeficientu polohovej diferenciácie, z čoho sa odvodzuje jednotková všeobecná hodnota pozemku v €/m². Pri použití napr. koeficienta povyšujúcich faktorov 2,00, tak by sa udávaná všeobecná hodnota v znaleckom posudku menila na hodnotu rovnajúcu sa hodnote 2,187 a následne jednotková hodnota pozemku na hodnotu 34,95 €/m²;

* ďalším negatívom pre vlastníkov zostáva: rozdrobenosť zostávajúcich časti pozemkov, zriadenie ochranného pásma cesty I. triedy, čo v budúcnosti bude brániť ich ekonomickému spôsobu využívania resp. iného druhu zhodnotenia napr. predaja.

Ako starosta obce je toho názoru, že nemá obec prijať navrhnutú kúpnu cenu.

Rozprava medzi prítomnými ohľadom predmetnej veci, obhospodárenie predmetných pozemkov, o cenách pozemkov v obci, vyvlastňovanie pozemkov a o možnosti rokovania s SSC BA (viď. záznam na DVD)

Po prerokovaní poslanci OZ prijali:

**Uznesenie číslo: 32/2017-OZ**

**Obecné zastupiteľstvo v Kráľovej nad Váhom**

**s c h v á l i l o**

**zverejnenie v zmysle § 9a ods. 8 písm. e) zákona č. 138/1991 Zb. o majetku obcí v znení neskorších predpisov a doplnkov zámer predaja majetku Obce Kráľová nad Váhom.**

**Predmetom predaja sú nehnuteľnosti nachádzajúce sa v katastrálnom území Králová nad Váhom, vo vlastníctve Obce Kráľová nad Váhom, zapísané na Okresnom úrade Šaľa, katastrálnom odbore, odčlenené z pôvodných pozemkov evidovaných na LV č. 1007, 1209, 1531, 1707, 1708, 1743, 1748, 2021 na základe geometrického plánu č. 36315583-030-2012, ktorý vyhotovil GEO3 Trenčín, s. r. o., dňa 16.10.2012 a úradne overil príslušný okresný úrad dňa 18.01.2013 pod číslom 423/2012, a to konkrétne nehnuteľnosti:**

* **parcela č. 3067/52, registra „C“ – KN, vo výmere 122 m², druh pozemku: orná pôda, spoluvlastnícky podiel 1/8**
* **parcela č. 3050/59, registra „C“ – KN, vo výmere 236 m², druh pozemku: orná pôda, spoluvlastnícky podiel 14/200**
* **parcela č. 3050/103, registra „C“ – KN, vo výmere 261 m², druh pozemku: orná pôda, spoluvlastnícky podiel 14/200**
* **parcela č. 3050/104, registra „C“ – KN, vo výmere 3 m², druh pozemku: orná pôda, spoluvlastnícky podiel 14/200**
* **parcela č. 3050/60, registra „C“ – KN, vo výmere 231 m², druh pozemku: orná pôda, spoluvlastnícky podiel 14/200**
* **parcela č. 3050/105, registra „C“ – KN, vo výmere 272 m², druh pozemku: orná pôda, spoluvlastnícky podiel 14/200**
* **parcela č. 3050/61, registra „C“ – KN, vo výmere 3 m², druh pozemku: orná pôda, spoluvlastnícky podiel 14/200**
* **parcela č. 3067/27, registra „C“ – KN, vo výmere 8 m², druh pozemku: orná pôda, spoluvlastnícky podiel 2/48**
* **parcela č. 3050/77, registra „C“ – KN, vo výmere 62 m², druh pozemku: orná pôda, spoluvlastnícky podiel 2/48**
* **parcela č. 1558/67, registra „C“ – KN, vo výmere 451 m², druh pozemku: orná pôda, spoluvlastnícky podiel 30/750**
* **parcela č. 1558/108, registra „C“ – KN, vo výmere 1054 m², druh pozemku: orná pôda, spoluvlastnícky podiel 30/750**
* **parcela č. 1558/109, registra „C“ – KN, vo výmere 1001 m², druh pozemku: orná pôda, spoluvlastnícky podiel 10/20**
* **parcela č. 3050/71, registra „C“ – KN, vo výmere 179 m², druh pozemku: orná pôda, spoluvlastnícky podiel 1/1**
* **parcela č. 3050/115, registra „C“ – KN, vo výmere 241 m², druh pozemku: orná pôda, spoluvlastnícky podiel 1/1**
* **parcela č. 3050/72, registra „C“ – KN, vo výmere 177 m², druh pozemku: orná pôda, spoluvlastnícky podiel 1/1**
* **parcela č. 3050/116, registra „C“ – KN, vo výmere 245 m², druh pozemku: orná pôda, spoluvlastnícky podiel 1/1**
* **parcela č. 3050/78, registra „C“ – KN, vo výmere 55 m², druh pozemku: orná pôda, spoluvlastnícky podiel 1/6**
* **parcela č. 3067/28, registra „C“ – KN, vo výmere 12 m², druh pozemku: orná pôda, spoluvlastnícky podiel 1/6**
* **parcela č. 3067/29, registra „C“ – KN, vo výmere 1 m², druh pozemku: orná pôda, spoluvlastnícky podiel 1/6**

**Kupujúci: Slovenská správa ciest, IVSC Bratislava, Miletičová 19, 820 05 Bratislava**

**Dôvod hodný osobitného zreteľa: Obec Kráľová nad Váhom sa rozhodla predať predmetné pozemky z dôvodu hodného osobitného zreteľa, ktorým je skutočnosť, že ide o verejný záujem t. j. jedná sa o líniovú stavbu „Cesta I/75 Šaľa – obchvat“, ktorej umiestnenie bolo povolené Rozhodnutím o umiestnení stavby číslo 4043/2010-3 zo dňa 26.01.2011, vydaným Mestom Šaľa, ktoré nadobudlo právoplatnosť dňa 03.03.2011. Platnosť územného rozhodnutia bola Mestom Šaľa predĺžená rozhodnutím č. 00860/2014/SU/00965 zo dňa 06.03.2014, ktoré nadobudlo právoplatnosť dňa 11.04.2014 a rozhodnutím č. 04845/2016/SU/04293 zo dňa 28.11.2016, ktoré nadobudlo právoplatnosť dňa 28.12.2016.**

*Prezentácia: 8 poslancov OZ*

*Zverejnenie zámeru schválilo 8 poslancov OZ: Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró*

a

**Uznesenie číslo: 33/2017-OZ**

**Obecné zastupiteľstvo v Kráľovej nad Váhom**

**n e s ú h l a s i l o**

**s navrhnutou kúpnou cenou 15,98 €/m² uvedenou v kúpnej zmluve a**

**p o v e r i l o**

**starostu obce vyvolať rokovanie ohľadom ceny pozemkov s dotknutou stranou**

*Prezentácia: 8 poslancov OZ*

*Nesúhlasilo a poverilo 7 poslancov OZ: Ing. Imrich Kovács, Ondrej Kožuch, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró*

*Proti hlasovala 1 poslankyňa OZ: Ing. Eliška Vargová*

-223-

*Z rokovanie obecného zastupiteľstva odišiel Róbert Andráši*

1. **Výzva na uplatnenie predkupného práva**

Starosta obce prečítal výzvu Ing. Arpáda Beneša na uplatnenie predkupného práva doručeného na obecný úrad dňa 05.05.2017, v ktorej uvádza, že ak obec má záujem o uplatnenie predkupného práva a odkúpi jeho podiel (prac. č. 301 – orná pôda o výmere 542 m² v podieloch ½ a ½ k celku) t. j. 271 m² za cenu 39,- €/m², tak žiada do dvoch mesiacov od doručenia predmetnej výzvy uzavrieť kúpnu zmluvu. Ak v tejto lehote obec jeho ponuku nevyužije, prevedie svoj podiel na tretiu osobu, resp. podá návrh na súd na vysporiadanie spoluvlastníckych podielov.

**RNDr. Ferenc Bergendi, starosta obce** - k predmetnej veci dodal, že podľa neho 39,- €/m² je prehnaná cena, a v krátkosti informoval prítomných ako sa Ing. Beneš k predmetnému pozemku dostal cca za cenu 120,- EUR a teraz žiada za ten istý pozemok 10 000,- EUR, a o rokovaniach v minulosti s Ing. Benešom o vysporiadaní podielového vlastníctva.

**Ing. Eliška Vargová, poslankyňa OZ a predsedníčka finančnej komisie** – informovala prítomných o stanovisku finančnej komisie. Komisia odporúča pozemok odkúpiť a následne ponúknuť na predaj pre IBV formou súťaže. Na tento účel potrebné prostriedky 10569,- EUR navrhuje vyčleniť z rezervného fondu, teda znížiť predošlý plán 77 tis. EUR určený na rekonštrukciu komunikácií, a po odpredaji pozemku vrátiť prostriedky do rezervného fondu.

**RNDr. Ferenc Bergendi, starosta obce** – namietal, že obec môže kúpiť pozemok len za cenu určenú v znaleckom posudku. Zároveň dodal, že pracovníčka stavebného úradu, Ing. Gašpieriková, ktorá pracuje aj ako znalkyňa nestihla vypracovať znalecký posudok.

**Ing. Eliška Vargová, poslankyňa OZ** – sa opýtala od kontrolóra obce, či obec môže kupovať nehnuteľnosť iba len na základe znaleckého posudku

**Štefan Bencze, kontrolór obce** – uviedol, že či obec môže kúpiť pozemok len za cenu určenú v znaleckom posudku nie je uvedené v žiadnom právnom predpise, ani v zásadách hospodárenia s majetkom obce. Je len všade uvedené, že kúpu musí schváliť obecné zastupiteľstvo.

**RNDr. Ferenc Bergendi, starosta obce** – položil otázku: tak správa ciest, prečo môže kupovať len na základe znaleckého posudku?

**Mgr. Hajnalka Oláh, poslankyňa OZ** – sa opýtala od p. Beneša, či to nepredá lacnejšie

**RNDr. Ferenc Bergendi, starosta obce** – ohľadom tejto veci už v minulosti prebehlo veľa rokovaní. Zopár poslancov OZ z predošlého zastupiteľstva sa vzdalo ďalších rokovaní, nakoľko sa s p. Benešom nedalo dohodnúť.

**Ing. Arpád Beneš** – k slovám pána starostu sa vyjadrovať nebudem. Genézu kto vie, vie, kto nevie, nevie. Obec nechcela predať, nechcela zameniť, rozdelenie ja som vylúčil – nedošlo k dohode. Toto sú fakty. Už sme všetky kroky prekonali, ja už naspäť nechcem ísť ani nepôjdem. Nekomentujem vôbec to, čo sa tu prezentovalo, jedným slovom.

**Ing. Štefan Vincze, poslanec OZ** – prebrali sme to na finančnej komisií, navrhujem pozemok kúpiť.

**Ing. Arpád Beneš** – ešte jednu pripomienku mám, ak v chotári cena 15,98 € je málo, v intraviláne 39,- €, zohľadňujúc trhové ceny v obci je veľa, tak neviem o čom sa bavíme

-224-

Celú rozpravu a diskusiu viď. na zázname DVD.

Po rozprave a diskusií poslanci OZ prijali:

**Uznesenie číslo: 34/2017-OZ**

**Obecné zastupiteľstvo v Kráľovej nad Váhom**

**s c h v á l i l o**

**kúpu pozemku podiel Ing. Arpáda Beneša, parcely č. 301, registra „C“, druh nehnuteľnosti: orná pôda o výmere 542 m², vedenej na LV č. 670 na Okresnom úrade, katastrálny odbor Šaľa, v k. ú. Kráľová nad Váhom, vlastníctvo v podiele ½ k celku, o výmere 271 m², za kúpnu cenu 39,- EUR/m² v zmysle § 6 ods. 3 Zásady hospodárenia a nakladania s majetkom Obce Kráľová nad Váhom a s majetkom štátu, ktorý bol zverený Obci Kráľová nad Váhom číslo 1/2011**

*Prezentácia: 8 poslancov OZ*

*Kúpu schválilo 5 poslancov OZ: Ondrej Kožuch Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze,*

*Zdržali sa hlasovania 3 poslanci OZ: Ing. Imrich Kovács, Ing. Kristián Morovič, Atila Forró*

**RNDr. Ferenc Bergendi, starosta obce –** po schválení predaja dodal, že **v súlade s § 13 ods. 6 zákona č. 369/1990 Zb. o obecnom zriadení v zn. n. p. pozastavujem výkon uznesenie číslo 34/2017-OZ, nakoľko kúpa je pre obec zjavne nevýhodná.**

**Ing. Arpád Beneš** – ale teraz by som mal pripomienku. Sú tu ľudia, ktorí tento cirkus už zažili asi pred piatimi rokmi, a poviem úprimne, nič iné som od pána starostu som nečakal.

**Ing. Eliška Vargová, poslankyňa OZ** – pozastavený výkon uznesenia môže obecné zastupiteľstvo na budúcom zasadnutí potvrdiť/prelomiť

**Ing. Arpád Beneš** – nezabudnite, že začala plynúť 60 dňová lehota, z čoho už 30 dní uplynulo, nič viac k tomu nemám

1. **Prerokovanie návrhu rozdelenia hospodárskeho výsledku za rok 2015**

**Štefan Bencze, kontrolór obce** - informoval, že na poslednom zasadnutí obecného zastupiteľstva bolo schválené rozdelenie prebytku hospodárenia za rok 2015, avšak odporúča toto uznesenie zrušiť, nakoľko predmetné rozdelenie, ktoré on sám udobril, nebolo v súlade s platnou legislatívou. Vypracoval upravený/nový návrh na uznesenie k záverečnému účtu za rok 2015, kde upravil spôsob rozdelenia prebytku hospodárenia a zapracoval výhrady uvedené v záveroch predchádzajúceho zasadnutia finančnej komisie. Celé vysvetlenie k novému návrhu uznesenia viď. na zázname DVD.

***Počas prednesu informácií kontrolóra obce Ing. Štefan Vincze, poslanec OZ opustil rokovaciu miestnosť aj sa vrátil***

Návrh nového znenia uznesenia bol doručený poslancom OZ na preštudovanie

Po informáciách kontrolóra obce poslanci OZ prijali:

**Uznesenie číslo: 35/2017-OZ**

**Obecné zastupiteľstvo v Kráľovej nad Váhom:**

**1./ z r u š i l o :**

**Uznesenie č. 23/2017 – OZ, zo dňa 10.05.2017**

**2./ b e r i e n a  v e d o m i e :**

**I./ Stanovisko hlavného kontrolóra obce k Návrhu záverečného účtu obce za rok 2015**

**II./ Správu nezávislého audítora k auditu finančných výkazov účtovnej závierky za**

**hospodársky rok 2015**

**3./ s c h v á l i l o :**

**I./ Celoročné hospodárenie obce Kráľová nad Váhom za rok 2015 s výhradami:**

1. **Výhrada:** Návrh záverečného účtu obce za rok 2015 nebol prerokovaný a schválený v zákonom stanovenej lehote t. j. do 30.06.2016, čím došlo k porušeniu § 16 ods. 12 zákona č. 583/2004 Z. z. o rozpočtových pravidlách územnej samosprávy v znení neskorších predpisov

**Opatrenie:** nezávislý audítor v súlade s § 16 ods. 4 zákona č. 583/2004 Z. z. o rozpočtových pravidlách územnej samosprávy v znení neskorších predpisov porušenie zákona písomne oznámi ministerstvu financií.

1. **Výhrada:** K 31.12.2015 nebola vykonaná inventarizácia majetku, záväzkov a rozdielu majetku a záväzkov a účtovníctvo účtovnej jednotky je nepreukázateľné, čím došlo k porušeniu § 29 ods. 2 a § 8 ods. 4 zákona č. 431/2002 Z. z. o účtovníctve v znení neskorších predpisov.

**Opatrenie:** v súlade s ustanovením § 29 ods. 2 zákona č. 431/2002 Z. z. o účtovníctve v znení neskorších predpisov vykonať mimoriadnu inventarizáciu majetku obce so stavom k 31.12.2015.

1. **Výhrada:** Auditom finančných výkazov účtovnej závierky za hospodársky rok 2015 boli zistené významnejšie rozdiely pri oprávok ku stavbám, medzi stavmi vo výkazoch a hlavnej knihy pri určení výšky bankových úverov a výpomocí.

**Opatrenie:** odstrániť vzniknuté významné rozdiely vo finančných výkazoch obce, za účasti účtovníckej firmy a odborného aparátu nezávislého audítora

1. **Výhrada:** Internou kontrolnou činnosťou bolo zistené, že v období október – december 2015 na bankových účtovných záznamoch (vrátane príloh) nebola vykonaná administratívna finančná kontrola, čím došlo k porušeniu príslušných ustanovení zákona č. 502/2001 Z. z. o finančnej kontrole a vnútornom audite.

**Opatrenie:** Dôslednejšie dodržiavanie zákona č. 357/2015 Z. z. o finančnej kontrole a audite, ktorý je účinný od 01.01.2016 a Metodického usmernenia MF SR sekcie auditu a kontroly č. MF/010871/20161411 o finančnej kontrole v platnosti od 01.08.2016 a vnútornej smernice obce o finančnej kontrole.

1. **Výhrada:** Návrh záverečného účtu za rok 2015 na strane 4 v bode II/1 písm. f) – daň za nevýherné hracie automaty nesprávne uvádza percentuálne plnenie tejto dane (31,50 %). Správne percentuálne plnenie za daň za nevýherne automaty je 89,36 %.

**Opatrenie:** opraviť nesprávne uvedený údaj v Návrhu záverečného účtu za rok 2015

1. **Výhrada:** Bilancia aktív a pasív vykazuje medziročný pokles výšky hmotného majetku, stav k 31.12.2014 – 2,959.341,14 €, stav k 31.12.2015 – 2,653.113,97 €, pokles o 306.227,17 €, pričom v roku 2015 nedošlo k odpredaji ani vyradeniu majetku v takejto hodnote, naopak došlo k realizácií rekonštrukcie domu smútku t. j. k 31.12.2015 malo dôjsť k nárastu majetku.

**Opatrenie:** V súlade s ustanoveniami § 29 ods. 2 zákona č. 431/2002 Z. z. o účtovníctve v znení neskorších predpisov vykonať mimoriadnu inventarizáciu majetku, záväzkov a rozdielu majetku a záväzkov ku dňu 31.12.2015 a následne vykonať úpravu finančných výkazov obce v súlade s výsledkami mimoriadnej inventarizácie.

1. **Výhrada:** Návrh záverečného účtu za rok 2015 na strane 9 v bode V. písm. c) uvádza finančné usporiadanie vzťahov voči právnickým osobám a fyzickým osobám – podnikateľom v zmysle ustanovení zákona o rozpočtových pravidlách územnej samosprávy. Dotácie podľa čl. 9 ods. 2 VZN o dotáciách z rozpočtu obce sa poskytujú na základe „ Zmluvy o poskytnutí dotácie z rozpočtu obce“. V roku 2015 zmluvy o poskytovaní dotácií z rozpočtu obce neboli uzatvorené a ani zverejnené na webovej stránke obce.

**Opatrenie:** V súlade so zmenou zákona č. 583/2004 Z. z. o rozpočtových pravidlách územnej samosprávy v znení neskorších predpisov, zmluvy o poskytovaní dotácií z rozpočtu obce v súlade s príslušnými ustanoveniami zákona o slobodnom prístupe k informáciám zverejňovať na webovej stránke obce.

1. **Výhrada:** Návrh záverečného účtu za rok 2015 na strane 5 v bode II. písm. c) príspevky na spoločný stavebný úrad uvádza percentuálne plnenie na 78,95 %, pri schválených príjmoch 12.200,00 € a skutočnosti 9.631,70 €. Na základe Zmluvy o zriadení spoločného stavebného úradu, obec Kráľová nad Váhom (sídlo spoločného stavebného úradu) vyúčtovanie skutočných príjmov a výdavkov vykonáva vždy do 31.01 nasledujúceho roka. Nízke percentuálne plnenie potvrdzuje, že príspevky ( alikvotne podiely obcí ) neboli uhradené podľa termínu uvedeného v zmluve t. j. do 8-ho dňa nasledujúceho mesiaca a nebolo vykonané vyúčtovanie príjmov a výdavkov za roky 2014 a 2015.

**Opatrenie:** Vykonať vyúčtovanie skutočných príjmov a výdavkov a nedoplatkov jednotlivých obcí za spoločný stavebný úrad za roky 2014 a 2015 (nedoplatky za rok 2014 činia 624,09 € a za rok 2015 3.558,49 €).

**II. Rozdelenie prebytku hospodárenia za rok 2015 vo výške 63.999,14 €** takto:

1./ Do rezervného fondu sa pridelí 63.999,14 €

2./ Použitie na kapitálové výdavky:

a./ Rekonštrukcia miestnych komunikácii vo výške 63.999,14 €

**III. Tvorbu ostatných fondov a účelovo určených prostriedkov:**

**1./ Tvorba sociálneho fondu:**

a) počiatočný stav: 1.230,78 €

b) tvorba: 123,75 €

c) konečný stav: 1.354,53 €

**2./ Tvorba fondu údržby a opráv:**

a) počiatočný stav: 10.950,17 €

b) tvorba: 3.933,10 €

c) konečný stav: 14.883,27 €

**3./ Účelové použitie finančných prostriedkov na účte:**

a) účet školskej jedálne 58,75 €

b) účet matriky 45,31 €

c) finančná zábezpeka 50,00 €

Po rozdelení výsledku hospodárenia, stav peňažných fondov a účelovo určených prostriedkov na bankových účtoch bude nasledovný:

**1./ Rezervný fond 63.999,14 €**

**2./ Účet - Fondu údržby a opráv 14.883,27 €**

**3./ Účet - sociálneho fondu 1.354,53 €**

**4./ Účet – školskej jedálne 58,75 €**

**5./ Účet – matriky 45,31 €**

**6./ Účet – finančnej zábezpeky 50,00 €**

**Spolu: 80.391,00 €**

*Prezentácia: 8 poslancov OZ*

*Návrh uznesenia schválilo 8 poslancov OZ: Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró*

-227-

Na pozvánke na zasadnutie OZ bol uvedený bod: **Správa nezávislého audítora – audit finančných výkazov účtovnej závierky za hospodársky rok 2016** – o tomto materiáli sa už rokovalo na minulom zasadnutí OZ a správu bralo obecné zastupiteľstvo na vedomie v rámci uznesenia číslo 35/2017-OZ, tak o tomto materiáli obecné zastupiteľstvo zvlášť nerokovalo.

1. **Prerokovanie návrhu záverečného účtu obce za rok 2016 – Odborné stanovisko hlavného kontrolóra k záverečnému účtu Obce Kráľová nad Váhom za rok 2016 + návrh na uznesenie**

Vypracované stanovisko k záverečnému účtu a návrh na uznesenia bol doručený poslancom OZ a rokovala o nich finančná komisia. **Štefan Bencze, kontrolór obce** v krátkosti informoval prítomných o obsahu správy, a dôvodov na prepracovanie správy. Na záver navrhol záverečný účet a celoročné hospodárenie obce za rok 2016 prijať s výhradami, a prijať aj opatrenia na nápravu nedostatkov. Odporúčal v rozdelení výsledku hospodárenia pri jednotlivých peňažných fondoch okrem počiatočného a konečného stavu uvádzať aj výšku prírastku a úbytku finančných prostriedkov. Finančné prostriedky rezervného fondu v súlade s ustanovením zákona o rozpočtových pravidlách územnej samosprávy previesť na osobitný účet.

Rozprava medzi prítomnými ohľadom vedenia rezervného fondu zvlášť na účte, použitia rezervného fondu na roku 2017. V rámci rozpravy kontrolór obce predniesol návrh uznesenia. (viď. záznam na DVD)

Po rozprave a vydiskutovaní poslanci OZ prijali:

**Uznesenie číslo: 36/2017-OZ**

**Obecné zastupiteľstvo v Kráľovej nad Váhom:**

**b e r i e n a  v e d o m i e :**

**I./ Stanovisko hlavného kontrolóra obce k Návrhu záverečného účtu obce za rok 2016**

**II./ Zabezpečenie vykonania auditu finančných výkazov účtovnej závierky za**

**hospodársky rok 2016 spoločnosťou Rightaudit s. r. o. Nové Zámky**

**s c h v á l i l o :**

**I./ Celoročné hospodárenie obce Kráľová nad Váhom za rok 2016 s výhradami:**

1. **Výhrada:** K 31.12.2016 nebola vykonaná inventarizácia majetku, záväzkov a rozdielu majetku a záväzkov a účtovníctvo účtovnej jednotky je nepreukázateľné, čím došlo k porušeniu § 29 ods. 2 a § 8 ods. 4 zákona č. 431/2002 Z. z. o účtovníctve v znení neskorších predpisov.

**Opatrenie:** V súlade s ustanovením § 29 ods. 2 zákona č. 431/2002 Z. z. o účtovníctve v znení neskorších predpisov vykonať mimoriadnu inventarizáciu majetku obce so stavom k 31.12.2016 a k 31.03.2017 upraviť finančné výkazy obce.

1. **Výhrada:** Auditom finančných výkazov účtovnej závierky za hospodársky rok 2015 boli zistené významnejšie rozdiely. Aj po úpravách niektoré počiatočné a konečné stavy vo finančných výkazoch za rok 2016 neboli správne uvedené.

**Opatrenie:** Odstrániť rozdiely vo finančných výkazoch obce k 31.03.2017, do RISSAM systému odovzdať finančné výkazy bez rozdielov.

1. **Výhrada:** V roku 2016 za účelom vyrovnanosti rozpočtu a dodržiavania účelnosti a správnosti príjmov a výdavkov bolo vykonaných 5 rozpočtových opatrení, spolu na 233 položkách rozpočtu obce. Napriek zmenám rozpočtu, vo viacerých rozpočtových položkách došlo k prekročeniu upravených schválených výdavkov napr. mzdy, poistné a príspevky do poisťovní resp. tovary a služby.

**Opatrenie:** Dôslednejšie sledovať zaradenie príjmov a výdavkov obce do jednotlivých hlavných tried a rozpočtových položiek v rozpočtu obce. Vypracovať smernicu o obehu účtovných dokladov a o predkontácií príjmov a výdavkov.

**II.** **Do rezervného fondu sa pridelí 13.479,27 € ( zostatok finančných prostriedkov na**

**bankových účtoch obce k 31.12.2016 )**

**III. Tvorba a použitie rezervného fondu:**

a) počiatočný stav: 63.999,14 €

b) tvorba: 13.479,27 €

c) konečný stav: 77.478,41 €

. Použitie rezervného fondu na kapitálové výdavky:

a./ Rekonštrukcia miestnych komunikácií vo výške 77.478,41 €

**IV. Tvorba ostatných fondov a účelovo určených prostriedkov:**

**1./ Tvorba sociálneho fondu:**

a) počiatočný stav: 1.354,53 €

b) tvorba: 0

c) konečný stav: 473,67 €

**2./ Tvorba fondu údržby a opráv:**

a) počiatočný stav: 14.883,27 €

b) tvorba: 0

c) konečný stav: 8.327,48 €

**3./ Zostatky účelovo určené finančné prostriedky zo štátneho rozpočtu:**

a) účet - školstva 9.497,19 €

b) účet - matriky 35,35 €

c) účet – školskej jedálne 62,67 €

**4./ Zostatok účelovo určených finančných prostriedkov – vlastné:**

a) účet finančnej zábezpeky 32.038,20 €

Po rozdelení výsledku hospodárenia, stav peňažných fondov a účelovo určených prostriedkov na bankových účtoch bude nasledovný:

**1./ Rezervný fond 77.478,41 €**

**2./ Účet – fondu údržby a opráv 8.327,48 €**

**3./ Účet – sociálneho fondu 473,67 €**

**4./ Účet – školstva 9.497,19 €**

**5./ Účet – matriky 35,35 €**

**6./ Účet - školskej jedálne 62,67 €**

**7./ Účet - finančnej zábezpeky 32.038,20 €**

**Spolu: 127.912,97 €**

*Prezentácia: 8 poslancov OZ*

*Uznesenie schválilo 8 poslancov OZ: Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró*

***RNDr. Ferenc Bergendi, starosta obce opustil rokovaciu miestnosť.***

1. **Prerokovanie návrhu rozpočtu obce na roky 2017 – 2019**

Návrh rozpočtu a dôvodová správa k návrhu rozpočtu bola doručená poslancom OZ a bol prerokovaný na zasadnutí finančnej komisií. Štefan Bencze, kontrolór obce informoval prítomných o návrhu rozpočtu, a o tom ako bol návrh prepracovaný na základe pripomienok finančnej komisie.

***Počas informácií o návrhu rozpočtu sa starosta obce vrátil do rokovacej miestnosti.***

-229-

**Ing. Eliška Vargová, poslankyňa OZ** – sa informovala ohľadom presunu finančných prostriedkov v rámci rozpočtu s rozpočtovými opatreniami a navrhla plánovaných 9000,- € na starú poštu prekvalifikovať na kúpu pozemku

Po prerokovaní poslanci OZ prijali:

**Uznesenie číslo: 37/2017-OZ**

**Obecné zastupiteľstvo v Kráľovej nad Váhom**

**s c h v á l i l o**

**rozpočet Obce Kráľová nad Váhom na rok 2017**

**a**

**b e r i e n a  v e d o m i e**

**výhľadový rozpočet na roky 2018 a 2019**

*Prezentácia: 8 poslancov OZ*

*Uznesenie schválilo 8 poslancov OZ: Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró*

1. **Žiadosť o prenájom pozemkov**

Starosta obce informoval prítomných, že firma KA STAV&HOLDING, s. r. o. Trstice dňa 07.06.2017 podala žiadosť o prenájom pozemkov parc. č. 292 a 287/4 v katastri Obce Kráľová nad Váhom (Péro) so zámerom, že by firma postavila bytovky a následne odkúpila pozemok pri kolaudácii bytov. Podobné

projekty realizuje firma súčasne v Diakovciach a v mestskej časti Veča. Prílohou žiadosti je aj vizualizácia projektu bytoviek, situácia bytoviek na pozemku.

Žiadosť predložil starosta obce aj na zasadnutí finančnej komisie, kde členovia neodporúčali prenájom pozemku za účelom výstavy bytoviek, ale odporúčali žiadosť predložiť na rokovanie obecného zastupiteľstva, ktoré o prenájom rozhodne.

Žiadosť bola doručená aj poslancom OZ na preštudovanie.

Po krátkej rozprave ohľadom budovania bytoviek poslanci OZ prijali:

**Uznesenie číslo: 38/2017-OZ**

**Obecné zastupiteľstvo v Kráľovej nad Váhom**

**n e s c h v á l i l o**

**prenájom pozemkov parc. č. 292 a 287/4 v k. ú. Kráľová nad Váhom za účelom výstavby bytoviek**

*Prezentácia: 8 poslancov OZ*

*Prenájom neschválilo 8 poslancov OZ: Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró*

1. **Záver**

Na záver zasadnutia obecného zastupiteľstva starosta obce informoval prítomných, že tohtoročné stretnutie Združenia Sv. Kráľa sa uskutoční v Králi v dňoch 4.-6. augusta. Kto má záujem zúčastniť sa nech sa hlási na obecnom úrade do pondelka (19.06.2017).

**Ing. Eliška Vargová, poslankyňa OZ** – sa informovala, či je pripravená VZN o dotáciách

**Bc. Erika Šmátralová, referentka OcÚ** – VZN je čiastočne opravené, doplnené, ale nie je dokončené.

-230-

Na záver sa poslanci OZ dohodli o termíne ďalšieho zasadnutia obecného zastupiteľstva t. j. 26.07.2017.

Nakoľko prítomní už nemali žiadne pripomienky **starosta obce RNDr. Ferenc Bergendi** zasadnutie obecného zastupiteľstva ukončil a súčasne poďakoval prítomným za ich účasť.

RNDr. Ferenc Bergendi Ing. Kristián Morovič

starosta obce

Atila Forró